วันที่3เริ่มมีประจำเดือนแล้วต่อมาวันที่5หนูมีเพศสัมพันธ์หลั่งในเลยกินยาคุมฉุกเฉิน1เม็ด ปกติหนูก็กินยาลดน้ำหนักอยู่แล้วก็พักผ่อนน้อยเที่ยวกลางคืนส่วนมาก ประจำเดือนก็หมดวันที่6แล้ววันที่10มีเลือดออกซึ่งเป็นเลือดสีน้ำตาลไม่มากพอวันต่อมาก็มีสีเเดงขึ้นเล็กน้อยปวดท้องหน่วงๆไม่มาก อยากถามว่าเป็นอะไรค่ะ
สวัสดีค่ะ หากประจำเดือนมาวันที่ 3 มิ.ย. แล้วได้มีเพศสัมพันธ์ในวันที่ 5 มิ.ย. เท่ากับมีเพศสัมพันธ์ในวันที่ 3 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมากมาก ดังนั้น ก็ไม่จำเป็นต้องทานยาคุมฉุกเฉินไป แต่หากได้ทานไปแล้ว และในวันที่ 10 มิ.ย. ได้มีเลือดออกมา เลือดดังกล่าว ก็น่าะจะเป็นผลของยาคุมฉุกเฉินค่ะ ซึ่งหากออกไม่นานเกิน 1 สัปดาห์ ก็ไม่ได้อันตรายอะไร ส่วนอาการปวดหน่วงท้อง ก็เป็นอาการที่พบร่วมในขณะที่มีเลือดออกได้ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะสำหรับการลดน้ำหนักนั้น ไม่ควรซื้อยาทานเอง เพราะนอกจากอาจไม่ได้ผลแล้ว อาจเป็นอันตรายต่อร่างกายได้ หรือหากลดน้ำหนักได้ เมื่อหยุดทาน น้ำหนักตัวก็จะกลับมาเท่าเดิมหรือมากกว่าเดิมได้ค่ะ แนะนำควรลดน้ำหนัก โดยการควบคุมอาหารและออกกำลังกาย ลดแบบค่อยเป็นค่อยไป โดยอาจปรึกษานักโภชนาการ เพื่อไม่ให้มีผลเสียต่อสุขภาพ และน้ำหนักตัวไม่กลับมาเพิ่มอีกค่ะ